cyanic-selkie/wikianc huggingface dataset:
כדורגל באנגליה
העפלה לטורנירים האירופיים
המועדונים המגיעים להישגים בפרמייר ליג, גביע ה-FA וגביע הליגה עשויים להעפיל בעונה שלאחר ההישג לתחרויות הכלל-אירופיות המאורגנות על ידי אופ"א. מספר המועדונים האנגלים המשחקים באירופה בעונה נתונה הוא בין שבע ל-11, באופן התלוי בתרחישים שונים. אופי ההעפלה נכון לסיום עונת 2008/2009 הוא כדלהלן:
כדורגל נשים
גם ליגות הנשים מאורגנות במערכת מסודרת, בדומה לליגות הגברים. קיימות שמונה רמות ובראשן פרמייר ליג לנשים. דונקסטר רוברס ליידיס הוקמה ב-1969, והיא אחת הקבוצות המצליחות ביותר באנגליה ואחת מבין שתי הקבוצות מחוץ ללונדון שזכו באליפות הפרמייר ליג. דונקסטר זכתה שש פעמים בגביע ה-FA לנשים, והפסידה שבע פעמים בגמר. פולהאם ליידיס הייתה בשנת 2000 לקבוצה הראשונה באירופה שהפכה למקצוענית, אך חזרה לעבוד כמקצוענית למחצה כעבור שלוש שנים.
אכדית
כתב
אכדית הייתה בין השפות הראשונות שהועלו על הכתב, והשפה השמית הראשונה שבהן. הלבלרים האכדים כתבו את השפה בכתב יתדות, שפותח בידי השומרים. כתב זה כולל סימנים דמוײ יתדות אשר הוטבעו בלוחות חימר רך.
באכדית, סימנים אלו סימלו:
אלויס ברונר
אלויס ברונר (בגרמנית: Alois Brunner; 8 באפריל 1912 – דצמבר 2001) היה פושע מלחמה נאצי, יליד אוסטריה. האופטשטורמפיהרר באס אס. מנובמבר 1938 נמנה עם עובדיו של אדולף אייכמן והפך לאחד מעוזריו הבכירים. סייע בניהול הגירושים של יהודי צרפת, סלובקיה, אוסטריה ויוון למחנות ריכוז והשמדה. נחשב לאחד מפושעי המלחמה הנאצים הבכירים ביותר שלא נתפסו.
במלחמת העולם השנייה
רשימת הפשעים שנזקפת לחובת אלויס ברונר ארוכה ותחילתה ב-1941, אז היה סגנו של אייכמן במשרד להגירת יהודים. בתוקף תפקידו דאג ברונר לגירוש המוני של כ-48,000 יהודים אוסטרים מחוץ למדינה הארית, וציווה להעביר אותם למחנות ריכוז בפולין, בלטביה ובליטא. ב-1943, אחרי שאייכמן התלהב מפוטנציאל הרשע של ברונר והגדירו "האיש הטוב ביותר שלי", הוא נשלח ליוון, שם החיש את גירושם של כ-46,000 יהודי סלוניקי תוך חודשיים בלבד. אכזריותו הייתה לשם דבר. אפילו פקודיו באס-אס סלדו ממנו. היו שהדביקו לו את שם הגנאי "היהודי זיס".
מצרפת עבר ברונר לסלובקיה. בתקופה שבין ספטמבר 1944 לפברואר 1945 פעל לחיסול המחתרת היהודית שם, ניהל את מחנה הריכוז סרד וארגן את גירושם של למעלה מ-12,000 לאושוויץ. בסך הכול הוא אחראי לרציחתם של כ-125 אלף יהודים ולגירושם של רבים אחרים למחנות השמדה ואל מחוץ לתחומי המדינות שבהן חיו. בכל מקום שאליו הגיע איתר גורמים בהנהגה היהודית המקומית, ובאמצעות מערכת טרור, הבטחות כזב וסחטנות הפעיל אותם כדי לאתר יהודים שהסתתרו.
טמרלאן טמנוב
טמרלאן רוסלנוביץ' טמנוב (ברוסית: Тамерла́н Русла́нович Тме́нов; נולד ב-27 ביולי 1977) הוא ג'ודוקא עבר רוסי אשר התחרה בקטגוריית המשקל הכבדה (מעל 100 ק"ג).
השלטון הישראלי בסיני
השלטון הישראלי בסיני היה שלטון צבאי אותו החילה מדינת ישראל בחצי האי סיני מאז כיבושו במלחמת ששת הימים (1967), ועד נסיגת הכוחות הישראלים במסגרת הסכם השלום בין ישראל למצרים (1979).
מלחמת ששת הימים
בסיסי הצבא המצרי, כגון בסיס רפידים ובסיס אל עריש, הפכו לבסיסים של צה"ל. בנוסף הקים צה"ל בסיסים חדשים, בהם שדות התעופה עציון, איתם ושדה אופיר. בהר אום חשיבּה שבצפון־מערב סיני הוקם בסיס אום חשיבה, שמוצב פיקוד ומתקן מעקב והתרעה אלקטרוני. לאורך תעלת סואץ הוקמו מעוזים ותעוזים, שנודעו בשם "קו בר־לב".
הממשל הצבאי
אף למנהל האזרחי היו נציגויות בשטח שדאגו לרווחת האוכלוסייה לצרכיה, לפרויקטים של פיתוח (דרכים, בארות מים, מרפאות, מרכזים מסחריים ועוד) בתיאום עם תיאום הפעולה בשטחים ועם המפקדה הצבאית, ייצגו את משרדי הממשלה השונים ועמד בקשר מול ארגוני סעד. הקשר ליחידות צה"ל ומפקדת האזור נעשה באמצעות קצין מנהל אזרחי שהיה מוצב במפקדת האזור.
עימותים ותקריות
מטוס נוסעים לובי שחדר לסיני ב־21 בפברואר 1973 עקב טעות ניווט, הופל על ידי מטוסי חיל האוויר הישראלי. 108 מנוסעי המטוס נהרגו.
בתל הנרי סטרוסברג
ביוגרפיה
בתל הנרי סטרוסברג נולד בנידנבורג שבפרוסיה המזרחית בשם ברוך הירש סטרוסברג (Baruch Hirsch Strousberg) ובצעירותו התנצר ונשא את השם ברתל היינריך סטראוסברג (Barthel Heinrich Strausberg), שם ששונה לפי הנוסח האנגלי, כששהה בלונדון, אנגליה, שם ניהל עסקים שלא צלחו. הוא היגר לארצות הברית, שם לימד שפות בניו אורלינס. הוא שב ללונדון ב-1849 עם כסף שהרוויח בעסקיו בארצות הברית ופנה לעסקים שונים. ב-1855 התיישב בברלין, כסוכן של סוכנות ביטוח וב-1861 סגר עבור בעלי הון אנגליים חוזה שכלל זיכיון לבניית מסילות רכבת בפרוסיה המזרחית. לאחר שקנה לו שם בארצות הגרמניות ביוזמות עסקי מסילות ברזל, עד כדי קבלת הכינוי "מלך מסילות הברזל", פנה אל סטרוסברג גם הדומניטור של רומניה, קרול הראשון, כדי שייזום בניית קווי רכבת ברומניה. סטרוסברג קיבל זיכיון לבניית קווי רכבת ברומניה, הקים ב-1868 קונסורציום למימון המפעל והנפיק איגרות חוב.
בעקבות מלחמת צרפת–פרוסיה נקלעו רבים מעסקי סטרוסברג לקשיים והתמוטטו. סטרוסברג לא הצליח לעמוד בתשלום התלושים של איגרות החוב, שמימנו את הרכבות הרומניות ולבסוף, ב-1871, איבד את הזיכיון.
פרנק ווגל
פרנק פול ווגל (באנגלית: Frank Paul Vogel; נולד ב-21 ביוני 1973) הוא מאמן כדורסל אמריקאי, אשר שימש לאחרונה כמאמן הראשי של קבוצת לוס אנג'לס לייקרס מליגת ה-NBA.
ראשית חייו
ווגל גדל בניו ג'רזי, והתעניין בכדורסל מגיל צעיר. בהיותו בבית ספר, אירח אותו דייוויד לטרמן בתוכנית הלילה הפופולרית שלו כשהוא מבצע פעלול - מסובב כדור על מברשת שיניים תוך כדי שהוא מצחצח את שיניו.
עלות
בכלכלה, בעסקים ובחשבונאות, עלות היא מחיר ששולם, אירוע מסחרי או עסקה כלכלית. יתר על כן, לעיתים עלויות מתאפיינות בהתבסס על עיתוי (תקופת התשלום) או צורת היישום (תשלום במזומן, באשראי או כדומה). בארגונים יצרניים קיימת הבחנה בין עלות הייצור של מוצר (או שירות), שהיא סכום התשלומים ששולמו כדי לייצר לפרסם ולשווק את המוצר, ובין מחיר המוצר לצרכן. כדי שהארגון ירוויח עליו לוודא כי העלות המשולמת קטנה מן המחיר המתקבל.
עלות היסטורית לעומת עלות אלטרנטיבית
לדוגמה, אם לאדם יש אפשרות לעבוד תמורת 25 ש"ח לשעה, אך בוחר לחטוף תנומה, אזי העלות ההיסטורית היא אפס - האדם לא שילם דבר תמורת השינה. לעומת זאת, העלות האלטרנטיבית היא 25 ש"ח שיכול היה להרוויח בעבודתו.
עלות ישירה, עקיפה, חברתית ונפשית
כאשר מתרחשת עסקה, היא כרוכה בעלויות ישירות, עלויות עקיפות כמו גם רווחים ישירים ועקיפים. העלויות הישירות הן אותן עלויות שהקונה משלם למוכר. לעומת זאת, העלויות העקיפות הן אותן עלויות שנאלצים אחרים לשלם בעקבות העסקה. נושאי עלויות אלו יכולים להיות אנשים ספציפיים או אף החברה בכללותה. לעיתים עלויות עקיפות אינן עלויות כספיות ולכן קשה לכמת אותן כדי להשוותן לערכים כספיים. זיהום אוויר ועלויות חברתיות עתידיות הן דוגמאות לעלויות עקיפות.
לואיס וירת
לואיס וירת (באנגלית: Louis Wirth; נולד ב-28 באוגוסט 1897, גרמניה ונפטר ב־3 במאי 1952, שיקגו) היה סוציולוג אמריקאי, מהדמויות המרכזיות באסכולת שיקגו לצד רוברט פארק וארנסט בורג'ס. הוא התמחה בסוציולוגיה עירונית (אורבניות), קבוצות מיעוט, תקשורת המונים ועוד. וירת נחשב מהסוציולוגים העירוניים המובילים ופיתח מגוון תפיסות חדשניות בנוגע לעירוניות, כדוגמת העיר כפסיפס ומעמדן של קבוצות מיעוט בחברה. בין כתביו: "הגטו" (1928) העוסק בקבוצות מיעוט חברתיות ואתניות ו"אורבניות כאורח חיים" (1938) המנתח את החברה העירונית. וירת היה ממייסדי איגוד הסוציולוגים הבינלאומי וכיהן כנשיא האיגוד בשנים 1949–1952.
קבוצות מיעוט
בספרו המונומנטלי "הגטו" (1928) וירת מתאר את היחסים החברתיים שיצרו את הגטאות של מהגרים יהודים באירופה ובארצות הברית. היהודים, בהיותם קבוצה אתנית נפרדת, חיו בשכונות נפרדות "גטאות" בכל מקום אליו הגיעו. כמהגרים הם חווים ניכור מפני המקומיים, ומוצאים נחמה ורווחה בתוך קבוצת השווים להם, וכך מתקבצים לאזור אחד ונשאבים למעין מעגל של התכנסות ושאיפה לאוטונומיה. קבוצת המיעוט למעשה בונה בעצמה את החומות מסביבה.
יחסו ליהדות
וירת נולד למשפחת סוחרים יהודית בגרמניה בסוף המאה ה-19 וגדל בכפר אשר היה מכונה "ירושלים הקטנה" בשל אחוז היהודים הגבוה שהתגורר בכפר. אולם, הוא היגר לארצות הברית בגיל 14 ועבר לגור עם דודו באומהה, ארצות הברית. כמהגר יהודי הוא היה חלק מקבוצת מיעוט בארצות הברית ובתחילת דרכו המקצועית שימש עובד סוציאלי בקהילה היהודית בשיקגו. עיסוקו במיעוטים היה קשור להיותו משתתף ישיר בחוויה.
מעברות
לאחר הקמת המדינה
במקום היה בית ספר תיכון אזורי גדול, "רמות חפר", אולם בשנת 2014 עזב בית ספר את "גבעת המוסד" של הקיבוץ והתאחד עם מבואות ים במכמורת. בספטמבר 2017 נפתח בית ספר יסודי ייחודי ברוח מונטיסורית "סימני דרך". המוסך המרכזי של קואופרטיב ההובלה "עמק חפר" צמוד לקיבוץ. הקיבוץ נחשב לקיבוץ שיתופי אשר לא עבר תהליכי הפרטה.
מיסטיקה יהודית
כוח האותיות
כשמשה עלה למרום לקבל את לוחות הברית, אומר התלמוד הבבלי, הוא מצא את הקב"ה "קושר כתרים לאותיות" (מקשט את ראשי האותיות בתגים, כפי שמקובל על ידי סופרי הסת"ם), וכשמסר אלוהים את תורתו לישראל, מסר להם את דקדוקיה ואותיותיה. רבי ישמעאל הזהיר את תלמידו, רבי מאיר, כי החסרת אות אחת, או הוספת אות, יכולה לגרום להחרבת העולם כולו. מבחינת חכמי התלמוד, כל אדם צריך לתהות אחר תפקידיהן וכוונותיהן של האותיות אותן חקק אלוהים על כתרו "האיום והנורא", וכן אחר חוכמת צירופן (הגורמת להשפעות מאגיות שונות). מי שנחשב מומחה גדול בתורה זו היה בצלאל בן אורי, אדריכל המשכן, שעל פי התלמוד, "היה יודע לצרף אותיות", וכל המיסטיקנים שמאז השתדלו ומשתדלים למצוא את הסודות הכמוסים בתורה באמצעות אותיותיה.
משה
כשמשה בונה את המשכן, הוא מתקשה בהכנת צורת המנורה, ואפילו בצלאל, הצורף האמן לא מצליח לפתור את הבעיה. הקב"ה מראה למשה בחלום "אש לבנה, אש אדומה, אש שחורה, אש ירוקה" שמהן הוא יוצר את המנורה, גביעיה, כפתוריה, פרחיה וששת הקנים. וכשהגיעה שעתו של משה להחזיר נשמתו לבורא בגיל המופלג מאה ועשרים, היה זה האחרון שלפי האגדה המית אותו במיתת נשיקה.
המשיח
המשיח הוא אחת הדמויות המיסטיות ביותר בכל התרבויות. זהו גואל (אנושי) שיבוא להציל את עמו מחורבן באחרית הימים. המקרא מתייחס למשיח תחילה כאל אחד המלכים (בעיקר מבית דוד). רעיון המשיח וימות המשיח עלה שוב ושוב בעיתות המצוקה של עם ישראל, בארץ ישראל ובגלות, כדמות שתביא לעם את הגאולה. מה שהחל כנבואות אפוקליפטיות של הנביאים, הפך בספרות האפוקליפטית לאירוע אוטופי. עם זאת, הם מאפיינים את העידן שלפני בואו בחברה מסואבת, חוטאת, חסרת מידות ומוסר, שבה תלמידי חכמים הולכים ומתמעטים. לפי אותה אמונה, לפני שהמשיח יגיע יופיעו בארץ סימנים ברורים: בצורת, רעב, שכחת התורה, ולחלופין - שפע, ולבסוף מלחמה גדולה ונוראה. תפיסה זו של גודש צרות לפני בוא הטוב (אותה מכנה גרשם שלום "תורת קטסטרופה") מקורה, כנראה, בתפיסה שכדי שהטוב (דת ישראל) יגבר על הרע בעולם (דתות הגויים וכיבושיהם), חייב הרע להגיע קודם לשיאו. רק אז יהיה ניצחון המשיח שלם.
ניצני הקבלה
בסוף המאה ה-13 מפתח ר' אברהם אבולעפיה את חוקי צירופי האותיות, המספרים והשמות הקדושים כדרך להשגת חוויה אקסטטית ומניח את התשתית למה שיכונה הקבלה הנבואית (לצד הקבלה העיונית-פילוסופית והקבלה המעשית-מאגית). תורתו זוכה לפופולריות עצומה, אך מכל חיבוריו נותר רק אחד, ספר האות האפוקליפטי. לדעתו, צירופי האותיות המיסטיים האלה הם-הם מעשה המרכבה האמיתי.
ב-1274 מחבר יוסף ג'יקטיליה, תלמידו של אבולעפיה, את גינת אגוז, שכעשר שנים מאוחר יותר יהווה, לפי המקובל במחקר, השראה ליצירה הקבלית המפורסמת ביותר בכל הדורות, ספר הזוהר.
ספר הזוהר
למעשה, מורכב הספר משני תריסרי חיבורים, המבוססים על ספרי מיסטיקה יהודיים רבים שפורסמו בעבר, בהם גם ספרי סוד לא ידועים עד אותה תקופה. בין אלה כאלה המיוחסים לתנא בן המאה ה-2, ר' שמעון בן יוחאי (רשב"י), מבכירי התלמידים של רבי עקיבא. על פי שמועה שהילכה בין מקובלי ספרד, בתקופה שבה התחבא רשב"י מהרומאים במערה עם בנו, ר' אלעזר, נגלו אליו סודות ספר הזוהר מפי אליהו הנביא. רשב"י החל מטיף את הדברים הללו (שזכו לכינוי "מדרש נעלם") בבית המדרש שלו, וכשבעים שנה אחרי מותו החלו תלמידיו לאסוף את עיקרי תורתו. אלה היוו את השכבה השנייה של ה"זוהר", שהועברה מדור לדור. כך נקבצו עוד ועוד משניות לכתבי הזוהר המקוריים. על פי אותה מסורת, הוחבאו הכתבים בכוך, שם נותרו עלומים כאלף שנה. עם כיבוש ארץ ישראל על ידי המוסלמים במאה ה-7 גילה אחד המלכים הערביים את הכתבים ושלח אותם לטולדו.
קלגורלי
היסטוריה
בשנת 1896 נסללה לעיירה מסילת ברזל וקו הלילה מפרת' המשיך לפעול לאורך המסילה עד לשנות השבעים של המאה ה-20. ב-1917 נסללה מסילה באורך 2,000 ק"מ לאורך המדבר, שחיברה את קלגורלי לפורט אוגוסטה שבאוסטרליה הדרומית ומשם המשיכה הדרך לחלקיה המזרחיים של אוסטרליה. עד שנת 1968 הייתה המסילה בין קלגורלי לפרת' ברוחב צר וכאשר היא הורחבה באותה שנה, הושלמה המסילה החוצה את כל היבשת וניתן היה לעשות בנסיעת רכבת את כל הדרך בין סידני לבין פרת'.
כריית זהב
בשוליה הדרום-מזרחיים של קלגורלי נמצא מכרה הזהב שנקרא "הבור הגדול" (Super Pit). זהו מכרה פתוח שאורכו 3.6 ק"מ, רוחבו 1.6 ק"מ ועומקו מעל 500 מטרים. השטח נרכש על ידי איש עסקים בשם אלן בונד (Alan Bond) שרכש את הזכויות של כמה מכרות ישנים צמודים כדי ליצור את הבור הענקי. עד היום, ככל שהחפירה מתקדמת כלפי מטה, ניתן למצוא בשכבות העמוקות של המכרות הישנים, שאריות ציוד. המכרה פועל 24 שעות ביממה, 7 ימים בשבוע ובמקום קיים מרכז מבקרים. כל יום בשעה 1:00 בצהריים מתבצע פיצוץ, אלא אם כן כיוון הרוח עלול להעיף את האבק לכיוון העיר. כל אחת מהמשאיות הענקיות שעובדות במכרה נושאת 225 טונות של סלעים. המכרה צפוי להיות רווחי עד שנת 2029.
קראק דה שבלייה
קְרָאק דֵה שֶׁבְלִײֵה (מצרפתית: Krak des Chevaliers; בערבית: قلعة الحصن, קָלְעַת אַל-חִצְן; בכורדית: قەڵای کوردان, קֵלָאִי כּוּרְדַן) הוא מבצר צלבני במערב סוריה. זה היה אחד המבצרים העיקריים של האבירים ההוספיטלרים בסוריה במהלך מסעות הצלב מ-1144 ועד 1271, ולאחר מכן היה למעוז ממלוכי עד 1300. הוא שוכן על צוק בגובה 650 מטר החולש על הדרך היחידה מאנטקיה לביירות, ליד העיר חומס, מצפון ובסמוך לגבול עם לבנון. שטחו של המבצר הוא 23.8 דונם, הוא בנוי כמצודה קונצנטרית, וצורתו כשל מלבן שצלעו האחת מעוגלת. המבצר הוא אחד האתרים היחידים בהם השתמרה היטב אמנות צלבנית, ובכלל זה פרסקאות.
מלחמת האזרחים בסוריה
ב-2012, בזמן מלחמת האזרחים בסוריה, השתלטו כוחות המורדים הקיצוניים על המבצר. בסוף שנת 2014 כבש הצבא הסורי מחדש את המבצר לאחר הפצצות כבדות והוא נפגע קשות. מאז השתלטות הצבא הסורי מחדש, משמש את חיל המצב הסורי ואת המשטרה הצבאית הרוסית.
רוג'ר קורמן
קריירה
בתקופות בהן עמדה פעילותו בשיאה, היה קורמן יוצר כשבעה סרטים בשנה. סרטו המהיר ביותר היה "חנות קטנה ומטריפה" (1960) שעליו נאמר כי צולם בשני ימים ולילה אחד. סרטיו היו לרוב סרטי אימה וסרטי ניצול זולים, בעלי איכות ירודה במתכוון, המכונים בארצות הברית "סרטים סוג ב'" (B movies). קורמן ייצר סרטים אלו בפס נע, תוך שמירה הדוקה על מגבלות התקציב, ולוח זמנים צפוף, שכלל צילום כל סרט בפחות משבועיים.
בין יצירותיו הנחשבות, שעדיין משודרות בסינמטקים ובערוצי טלוויזיה כ-TCM, נמצא מחזור סרטים שיצר עבור חברת ההפקה "American International Pictures", בין השנים 1960 ל-1964, על פי סיפורי אדגר אלן פו, בשיתוף פעולה עם התסריטאי ריצ'רד מת'סון, רובם בכיכוב וינסנט פרייס.
המצב הזר
על הניסוי
איינסוורת' מצאה שיש קשר ישיר בין סגנון ההתקשרות של התינוק לבין ההתנהגות של האם כלפיו. נמצא כי אמהות לילדים שסווגו כבטוחים התאפיינו ברגישות ובתגובתיות לילדיהם. הן היו חמות וקרובות אך יחד עם זה לא חודרניות והגיבו ביעילות ובתכליתיות למצוקת ילדיהן. אמהות לילדים שסווגו כנמנעים נטו לדחות את ניסיונות ההתקרבות של ילדיהן ולא היו רגישות לאיתותיו. הן לא הגיבו לילד וצרכיו ונהגו באדישות ובכעס עצור כלפיו. אמהות לילדים חרדים אמביוולנטיים לא נטו לדחות את ילדיהן  אך נמצאו כחסרות רגישות לאיתותיו, לא עקביות למילוי צרכיו ובהיענותן לניסיונות ההתקרבות מצידו.
אנה קורניקובה
אנה סרגייבנה קורניקובה (ברוסית: А́нна Серге́евна Ку́рникова, ; נולדה ב-7 ביוני 1981) היא טניסאית עבר רוסייה.
קורניקובה נולדה במוסקבה, בירת ברית המועצות ובהמשך בירת רוסיה. כרגע היא מתגוררת בברדנטון, פלורידה, בארצות הברית.
מיכאיל איפוליטוב-איוואנוב
חייו
בשנת 1893 התמנה איפוליטוב-איבנוב לפרופסור בקונסרבטוריון במוסקבה וניהל אותו משנת 1905 עד 1924. הוא היה מנצחן של האגודה הכוראלית הרוסית ושל להקות האופרה של מאמונטוב ושל זימין, ואחרי 1925 ניצח גם על תיאטרון בולשוי. הוא נודע כתורם לשידורי מוזיקה ולעיתונאות מוזיקלית.
יצירותיו
נוסף ליצירותיו המקוריות, השלים איפוליטוב-איבנוב את האופרה של מודסט מוסורגסקי, "הכלולות".
Sender Policy Framework
שפורסם על ידי IETF מגדיר מה זה Sender Policy Framework.
ראלף צ'פלין
ביוגרפיה
כניסתו של צ'פלין לפעילות באיגודים המקצועיים הושפעה מאירוע שהתרחש ב-1894, כשהיה בן שבע, בו ראה פועל נורה למוות תוך כדי שביתת פולמן בשיקגו. הוא נדד עם משפחתו מקנזס לשיקגו ב-1893. בשעה ששהה תקופה מסוימת במקסיקו הושפע רבות מחשיפתו לחוליות ההוצאה להורג של פורפיריו דיאז והפך לתומך של אמיליאנו ספאטה. כשחזר לארצות הברית, החל לעבוד במשרות שונות כפעיל איגודים מקצועיים. על רבות ממשרותיו קיבל שכר נמוך במיוחד.
עבודותיו האומנותיות הראשונות, נעשו בשביל ה-International Socialis Review ופרסומים אחרים של צ'ארלס ה.קר. במשך שנתיים עבד צ'פלין בוועדת השביתה עם "אמא" מרי האריס ג'ונס למען שביתת הכורים בין 1912 ל-1913 במערב וירג'יניה. פעילות זו השפיעה על שירים שכתב, שהיו בעלי זיקה לפועלים. אחד משירים אלה, "סולידריות לנצח", הפך לאחד משירי איגודי העובדים הפופולריים ביותר.
מישור אדומים
מישור אדומים הוא אזור תעשייה ממזרח למעלה אדומים, השייך אליה מבחינה מנהלית. במרכז אזור התעשייה ניצבים שרידי מנזר אותימיוס (חאן אל-אחמר) מהמאה ה-5.
בשנות ה-2000
עקב התנגדות לתוצרת שמקורה במפעלים ישראליים בשטחי יהודה והשומרון, חלק מהמפעלים באזור התעשייה העתיקו את פעילותם לתוך תחומי הקו הירוק. בשנת 2015, הועתק מפעל סודהסטרים לאזור התעשייה עידן הנגב שליד להבים. בעשור השני של המאה ה-21, החל להתפתח במקום מסחר קמעוני, בצד המפעלים ובתי המלאכה. בין השאר פתחו רשתות השיווק רמי לוי שיווק השקמה ושופרסל חנויות במקום.
עונת 2007/2008 בגביע יול"ב
בסדרת הגמר של התחרות ניצחה חובנטוד בדאלונה וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2008/2009 ביורוליג
נשק מונחה
ביות אופטי
מורכב מתתי סוגים:
לביות מסוג זה קושי בהתמודדות מול נור הטעיה המזוהים כמטרות. על מנת להתגבר על בעיה זו, הוכנסו אלגוריתמים שמנתחים את תנועת המטרות שמתקבלות במערכת ההנחיה, שיבחין בין תנועת נור, שנע בנפילה חופשית, למטוס או טיל שממשיך לתמרן ונע במהירות גבוהה. התחממות העדשה הנמצא בחזית גורמת להפרעות בעיבוד הקרינה הנקלטת מבחוץ, מערכות אלו כוללות תת־מערכת לצינון באמצעות חנקן נוזלי.
למידה מרחוק
קיימות מגוון רחב של מערכות למידה מרחוק, החל ממערכות המחקות את מודל הלמידה המסורתי וכלה במערכות המיישמות: "... שינוי מן היסוד [של] פילוסופיות חינוך, אמצעי הוראה, שיטות לימוד, מסגרות לימוד ואת דרכיו של הפרט לרכוש ידע", בין השאר באמצעות קורס פתוח מקוון מרובה משתתפים או תוכנת לומדה.
ארצות הברית
בתקופת מלחמת העולם הראשונה החלו בשידורי רדיו המיועדים להפצת השכלה. בעשרים השנים שבין שתי מלחמות העולם נתנה ממשלת ארצות הברית למעלה ממאתיים רישיונות שידור לבתי ספר, קולג'ים ואוניברסיטאות. אולם, בפועל כמעט שלא נעשה שימוש ברישיונות אלה, ולא הוכרו תארים שנרכשו באמצעי זה.
לאודיקה השלישית
לאודיקה השלישית (ביוונית: Λαοδικη, מתה בשנת 191 לפנה"ס לערך) הייתה נסיכה מממלכת פונטוס, ממלכה הלניסיטית באנטוליה ואשתו של אנטיוכוס השלישי שליט הממלכה הסלאוקית.
ברתולד יאקוב
חייו
יאקוב ואשתו נעצרו במחנה הסגר בדרום צרפת מ-1939 עד 1940, אז הצליחו להימלט דרך מרסיי לספרד ומשם, ב-1941, לפורטוגל הנייטרלית. בזמן שהמתין לקבלת האשרה המיוחלת לארצות הברית, חטפו אותו הנאצים מליסבון והביאוהו לכלא הגסטאפו בברלין, שם היה כלוא במשך שלוש שנים. הוא מת בבית החולים היהודי כתוצאה מתנאי מאסרו ב-26 בפברואר 1944.
המלך ג'ון (מחזה)
תקציר
מלחמה פורצת. הן אנז'ה והן ארתור נתפסו על ידי האנגלים. אלינור נשארת כאחראית על רכוש אנגליה בצרפת, בזמן שהממזר נשלח לאסוף כספים ממנזרים אנגליים. ג'ון מורה להוברט להרוג את ארתור. בינתיים פאנדולף מנסה לשכנע את לואי להילחם ואומר לו שעכשיו יש לו יסוד לתביעה לכס המלוכה האנגלית בדיוק כמו לארתור, כי הוא נשוי למשפחת המלוכה האנגלית. בעקבות כך, לואי מסכים לפלוש לאנגליה.
בעוד אציליו של ג'ון לשעבר נשבעים אמונים ללואי, פאנדלוף אומר ללואי שג'ון התפייס עם רומא ומנסה להניא אותו מלתקוף את אנגליה, אך לואי לא משנה את דעתו. הממזר מגיע עם הצבא האנגלי ומאיים על לואי, אך זה האחרון מסרב לסגת. מלחמה פורצת ואתה אבדות כבדות לשני הצדדים. אצילים אנגלים רבים חוזרים לצידו של ג'ון לאחר שאציל צרפתי גוסס, מלן, מזהיר אותם כי לואי מתכנן להרוג אותם לאחר ניצחונו.
ג'ון מורעל על ידי נזיר ממורמר. אציליו מתאספים סביבו בשעה שהוא גוסס. הממזר מתכנן מתקפה סופית על כוחותיו של לואי, אך בינתיים אומרים לו שפאנדלוף הגיע עם הסכם שלום. האצילים האנגלים נשבעים אמונים לבנו של ג'ון, הנסיך הנרי, והממזר מסיק מכל הסיפור כי סכסוך פנימי עלול להיות מסוכן לאנגליה באותה מידה כפלישה זרה.
אבראהים אל-ג'עפרי
תקופת שלטון
כראש ממשלה, הביע אל-ג'עפרי תמיכה בכוחות האמריקניים ובנוכחותם בעיראק בעקבות הפלישה האמריקנית למדינה ולצד זאת פעל לחיזוק הקשרים עם המדינות השכנות לעיראק, בהן איראן. אל-ג'עפרי נקט בגישה רפורמיסטית וראה בהשבעתו לראשות הממשלה כצעד ראשון בתהליך דמוקרטי שעיראק עתידה לעבור. אל-ג'עפרי ראה בעלייתו לשלטון כמייצגת שינוי יסודי בעיראק במסגרתו הן הערבים השיעים והן הכורדים יזכו ליכולת השפעה, זאת לאחר שנים של דיכוי בידי המשטר של סדאם. הוא שאף להרחיב את האוטונומיה הכורדית בתוך המסגרת הפדרטיבית העיראקית מבלי לסכן את שלמות המדינה. עם זאת, הצהרותיו לא הציגו באופן חד משמעי וברור את עמדתו בנושאים מרכזיים כמו מעמד הדת במדינה, הוא הצהיר על כך שעיראק צריכה להיות מדינה דמוקרטית שלא תאמץ את מעמד הדת במדינה כמו באיראן.
שרון וכסלר
ביוגרפיה
וכסלר נולדה וגדלה בירושלים. אביה הוא פרופ' מנחם רון וכסלר, מומחה לכירורגיה פלסטית במרכז הרפואי הדסה. דודה היה עוזי וכסלר.
יהודה ליב וילנסקי
קורות חיים
פעילותו הציונית נמשכה ברחבי העולם מטעם קרן היסוד, וכבר בשנת 1921 יצא וילנסקי בשליחות הקרן למסע תעמולה בדרום אמריקה. לאחר ביקורו בצ'ילה מונה לקונסול כבוד שלה בירושלים. בשנים שלאחר מכן פעל גם באירופה – במדינות הבלטיות (לטביה, ליטא ואסטוניה), ברומניה, בפינלנד ובגרמניה. בשנת 1932 פרש מפעילות עקב היותו חולה סרטן, התגורר בחיפה וכתב את זיכרונותיו בסדרת מאמרים שהתפרסמה בעיתון "הארץ" בשנים 1935–1937.
על שמו רחוב בחיפה.
אלכס ג'ונסון
קורות חייה
מגיל שנתיים ג'ונסון שרה למשפחתה המורחבת, ובגיל שבע, החלה ללמוד שירה באופן מקצועי, כשהשתתפה בפסטיבל עם המקהלה המקומית, והופיעה בהופעות סולו בבית ספרה ובאירועים מקומיים. היא השתתפה בתחרויות כישרונות רבות ובפסטיבלים. כשהייתה בת 11 זכתה בתחרות ההמנון הלאומי. האירוע הוביל לראיונות רבים ברדיו ובטלוויזיה. באותה שנה נבחרה כמי ששרה את ההמנון בצורה הטובה ביותר על ידי ה"ונקובר סאן".
באזור מגוריה היא מוזכרת לעיתים קרובות כ-"West Coast Celine" ("סלין של החוף המערבי") ושרה את ההמנון הלאומי במשחקים של ונקובר קנאקס (ליגת הוקי קרח ארצית) וונקובר גריזליס (מליגת הכדורסל של ה-NBA). כמו כן היא שרה באירועי צדקה ובירידים באזור.
קלאב מד
בישראל
בקיץ 1974 החלה הרשת לנהל את מלון "סן טרופה" באילת בשיתוף חברת "ארקיע", אחרי עשר שנים פג הסכם ההפעלה עם המלון, והרשת קיבלה את ניהול מלון "לרום", שהיה אז המלון הגדול ביותר באילת, עם 310 חדרים. בעקבות האינתיפאדה השנייה סבל המלון ממיעוט מבקרים, והוא נסגר באוקטובר 2001 לאחר פיגועי 11 בספטמבר. אחר כך פרץ סכסוך כספי עם בעלת המלון "חברת חוף האלמוג", והרשת חיפשה אתר אחר למועדון באילת. בנובמבר 2003, נחתם הסכם חדש בין "חברת חוף האלמוג" (שהייתה אז בבעלות קבוצת האחים עופר), "קלאב מד" ורשת פתאל לניהול המלון שוב תחת המותג "קלאב מד". בשנת 2012 הסתיים החוזה בין קלאב מד לבין רשת פתאל, המלון שופץ ונפתח מחדש כאשר שמו הוחלף והוסר השם "קלאב מד" משמו. הרשת הייתה במשא ומתן על ניהול מלון הנסיכה אילת במקום המלון של פתאל, אך למלון מונה כונס נכסים, לאחר שבעליו נקלע לחובות.
ב-1997 חתמה החברה על הסכם להקמת כפר נופש בן 400 חדרים בפרויקט מרינה אשקלון, אך ההסכם בוטל לאחר שהשותף הראשי בפרויקט, מוטי זיסר, הודיע שיקים אותו בעצמו.
מכונית קופה
המאה ה-20
בשנים הראשונות של המאה העשרים המונח "קופה" התפתח כדי לציין מכונית עם שתי דלתות עם הנהג ועד שני נוסעים במארז עם מושב ספסל יחיד.
כיום, "coupé" משמש לעיתים על ידי יצרני רכב כמונח שיווקי, ולא תיאור טכני של סגנון הגוף. הסיבה לכך היא כי "coupés" באופן כללי נראים כמו קווי יותר יעיל, יוקרתי וספורטיבי הכולל יותר מאשר אלה של ארבע דלתות סדאן.
לאפה
בעגה ירושלמית שמה של הלאפה הוא אֶשְׁתַּנּוּר (יש ההוגים אַשְׁתַּנּוּר). שני הסברים הוצעו: האחד קובע כי מקור השם בחום ובאש העזים הבוקעים מתנור הטאבון שבמאפיות; והאחר מתבסס על השם בערבית עיש תנור (عيش تنور = "לחם תנור"). במטבח התימני הפיתה מכונה סַלוּף.
פיתה דרוזית
על הפיתה הדרוזית נהוג לרוב למרוח לבנה או חומוס, אך יש מקומות בהם מציעים לסועד למרוח ריבות, דבש או ממרח שוקולד. בכפרים הדרוזיים ניתן לקנות פיתה דרוזית החל מדוכני מזון מהיר וכלה במסעדות.
עץ חג המולד
נהוג שלא להכניס את העץ ולקשטו עד לערב חג המולד - ה-24 בדצמבר, ולהוציא את העץ וקישוטיו לאחר הלילה השנים עשר (6 בינואר). על פי אמונה טפלה הצבת העץ קודם לתאריך זה עלולה להביא למזל רע. כמו כן, אמונה טפלה נוספת גורסת, שאם קישוטי העץ אינם מורדים בלילה השנים עשר יש להשאירם בכל השנה שלאחר מכן.
בארצות הברית נהוג להציב עצי חג המולד כבר בלילה שלאחר חג ההודיה (יום החמישי הרביעי בחודש נובמבר).
בגרמניה נוהגים קתולים להסיר את העצים כבר ב-2 בינואר.
עצים טבעיים
נהוג להשתמש בעצי אשוח, שהם עצים ירוקי עד, שאינם משירים את מחטיהם כשהם מתייבשים. נהוג להשתמש בעיקר ב:
במקרים נדירים משתמשים בעיקר בסקויה, ברוש ובאורן וירג'יניה.
זאב צוק
ביוגרפיה
זאב צוק עסק באמנות משחר ילדותו, היה תלמידם של הציירים אבשלום עוקשי ועמנואל סלע. התמחותו העיקרית הייתה בעבודות שמן על קנבס ואקוורל.
צוק הציג בתערוכות יחיד וקבוצתיות, ציוריו זכו להכרה וכמה מהם הוענקו על ידי גורמים ציבוריים כמחוות אמנותיות לדיפלומטים ומדינאים:
החל משנות ה-80, עסק בהתנדבות בהדרכת ילדים ובני נוער בתחום התמחותו, הציור.
פרימוורה
תיאור
הציור מתאר קבוצה של דמויות אלים הנמצאות בגן. במרכז הציור ניצבת ונוס, אלת האהבה. ונוס מתוארת בשמלה כחולה, עליה מונח צעיף או בד אדום. תיאור זה מאזכר את האיקונוגרפיה של תיאורי מרים, אם ישו באמנות הנוצרית. דבר זה מועצם על ידי דגם עיטורי שיוצרים השיחים והעצים מאחוריה, היוצר מעין הילה. ונוס ניצבת במישור אחורי מעט לעומת שאר הדמויות. מעליה מופיע קופידון, המתואר כילד שמנמן ("פוטי"), המכוון את אחד מחיציו המוזהבים אל עבר שלוש דמויות של נשים. אלו הן שלוש החאריטות - אַגְלָאיָה (Aglaia, "זוהר"), אוּפְרוסִינֵה (Euphrosyne, "שמחה"), ותאליה (Thalia, "עליזות"), הידועות גם בשמן הרומי כ"גראציות". החאריטות לבושות בגד שקוף והן אוחזות זו בידה של זו ומבצעות ריקוד ה-"רונדל". לדמות הימנית צייר בוטיצ'לי את פניה של קתרין ספורצה (Caterina Sforza), בת למשפחת אצולה מן העיר מילאנו.
הגן של ונוס נשמר על ידי מרקוריוס (מרקורי). הוא מופיע בצידו השמאלי של הציור, לבוש בבגד אדום ועליו דגם עיטורי של מעין להבות, הוא לובש קסדה, נעול בסנדלים מכונפים ועל מותנו מונחת חרב הקשורה אל גופו. מרקוריוס עומד בתנוחת קונטרה פוסטו. הוא שולח את ידו למעלה ומצביע לעבר השמיים, ואילו ידו האחרת מונחת על מותנו. מימין מופיע זפירוס (Zephyr), המייצג האנשה של הרוח המערבית. הוא מגיח מרחף מבין העצים ונושף ודוחף אל הגן את כלוריס (Chloris), נימפה שמפיה יוצא ענף פרחים. כלוריס מקושרת בדרך כלל לפלורה, אלת האביב. כאן היא מתוארת כצועדת מאחוריה. פלורה מתוארת כמפזרת פרחים מתוך שמלתה ועל ראשה וצווארה גרלנדות.
המרד ההונגרי
האירועים שהובילו להתפרצות המרד
פולין אף היא הייתה נתונה בכבלי המשטר הקומוניסטי. בחודש יוני 1956 התרחשה שורה של שביתות בעיר פוזנן בדרישה לרפורמה כלכלית וחברתית. אחרי מותו של המנהיג הסטליניסטי בולסלב ביירוט עברה הנהגת המפלגה השלטת לידי אדווארד אוכאב ואחר כך לידי ולדיסלב גומולקה ששובו לשלטון סימן אי תלות בברית המועצות והבטחה לרפורמות. אירועים אלו זכו לתשומת לב רבה בהונגריה.
המרד
ממשלתו של נאג' עמדה בלחץ מבחוץ, מן הרוסים והיוגוסלבים ומבפנים, מן הכוחות המהפכניים שהלכו וצברו תאוצה. נאג' הכיר בגופים המהפכניים שנוצרו בעת המהפכה. ב-30 באוקטובר הצהיר על סיום העידן החד מפלגתי והקים קואליציה בה שותפו זולטאן טילדי, והקרדינל יוז'ף מינדסנטי, שני סמלים אנטי קומוניסטיים, אשר ישבו שנים במעצר בית ובתאי הכלא. המפלגות הישנות - הסוציאל-דמוקרטים, מפלגת החקלאים הזעירים, ומפלגת החקלאים, הוקמו מחדש. אנשי הקו הנוקשה במפלגה הקומוניסטית כארנו גרו ואנדראש הגדיש נמלטו למוסקבה. אף קאדאר, שעמד בקשר עם השגרירות הסובייטית, נמלט מבעוד מועד.
דיכוי המרד
הגופים החדשים שקמו במהלך המרידה, הונגרים פשוטים ממעמד הפועלים, סטודנטים ואיכרים, נלחמו עתה נגד הפולש הרוסי המצויד בטנקים, אך ללא כל סיכוי. הצבא הרוסי החמוש והמאומן הלם במורדים בכל כוחו, וגרם לאלפי הרוגים.
יאנוש קאדאר הובא ממוסקבה עם הכוחות הפולשים. הוא הכריז על הקמת ממשלה (לאחר שקרא, עוד ממוסקבה, בשידור רדיו ל"עזרת" הרוסים, כביכול בשם הממשלה המהפכנית של הפועלים והחקלאים ההונגרים). הייתה זו ממשלתם של אנשי הקו הנוקשה הקומוניסטי שמלפני המהפכה, הפועלת בתכתיב ממוסקבה.
התוצאות במישור הבין-לאומי
מראית העין לפיה משטרו של חרושצ'וב אינו המשך למדיניותו המדכאת והטוטליטרית של סטלין, וכי הגוש הסובייטי יהפוך לליברלי יותר, נופצה כאשר דיכא חרושצ'וב את המרידה העממית של פועלי ואיכרי הונגריה בטנקים סובייטיים. חרושצ'וב הפך מן האיש המביא תקווה, מן האיש שנאומו המגנה את פשעי הסטליניזם הביא לרוח חדשה, לסוהר הראשי של מדינות מזרח אירופה, איש המלחמה הקרה אשר הופעותיו הפומביות (במיוחד זו בעצרת האו"ם בשנת 1960) מתאפיינות בביטויים כ"נקבור את כולכם".
בקרת זרימה
פקודת GOTO
הפקודה הבסיסית ביותר בבקרת זרימה היא פקודת GOTO ("לך אל", או Branch שפירושה "הסתעף") המורה למחשב: "עבור לפקודה הבאה הנמצאת במיקום זה וזה". למעשה, כמעט כל פקודות בקרת הזרימה, למעט פסיקות תוכנה, קריאה לשגרה וחזרה ממנה, ממומשות בשפת מכונה באמצעות פקודת הסתעפות מותנית או בלתי מותנית.
בשפות התכנות הראשונות, כגון COBOL ו־FORTRAN, נעשה שימוש נרחב בפקודת GOTO, תוך ביצוע קפיצות מכל מקום לכל מקום, לפי שיקולי המתכנת. בדרך זו ניתן לחסוך שכפול קוד, ולהגיע לביצועים אופטימליים מבחינת סיבוכיות זמן ומקום. עם זאת, שימוש חסר עכבות ב-GOTO יוצר תוכנית חסרת מבנה ברור, מה שנקרא קוד ספגטי (בשל הקושי לעקוב אחר מסלול הבקרה), שכמעט בלתי אפשרי לתחזק או להרחיב אותו, ומקשה על כתיבת קוד נטול באגים.
גיבון שחור מצויץ
תיאור פיזי
משקלו נע בין 5-8 ק"ג, אורך הגוף כולל הראש 45 - 64 ס"מ. המין נולד כשצבע פרוותו זהוב, אך עד גיל חצי שנה היא מתכהת ונעשית שחורה. פרוות הזכרים נשארת שחורה, בנוסף להופעת כסות לבנה באזור הלחיים ובכיפת הראש. הנקבות חוזרות לפרווה זהובה עם הבגרות המינית, כשלעיתים מתווספים כתמים שחורים. הזכר והנקבה זהים בגודל ובצורה. למין שק גרון חיצוני קטן (לא כמו הסיאמנג) המשמש כתיבת תהודה להגברת קולו.
טים ראיין
בבית הנבחרים של ארצות הברית
בקונגרס ה-117 ראיין הוא יו"ר ועדת המשנה של ועדת ההקצבות לרשות המחוקקת, החוקרת את ההסתערות על הקפיטול בינואר 2021. ב-25 בינואר 2021 הודיע הסנאטור הרפובליקני רוב פורטמן כי לא יתמודד לתקופת כהונה נוספת בבחירות 2022. ראיין הגיש טפסי התמודדות במטרה להחליפו בבחירות אלה. ב-26 באפריל הודיע ראיין על התמודדותו לסנאט של ארצות הברית באמצעות סרטון שפרסם בטוויטר. במהלך מסע הבחירות שלו לסנאט הריץ מטה הבחירות של ראיין תעמולה פוליטית ובה טענה כי סין אחראית לאובדן משרות בארצות הברית, מה שגרר ביקורת מצד אנשי ציבור אמריקאים-אסייתים והאשמות בדבר סינופוביה ובשנאה אנטי-אסייתית. ב-3 במאי 2022 זכה ראיין במועמדות המפלגה הדמוקרטית לסנאט. משהפסיד בבחירות לוואנס, תמה כהונתו בקונגרס בראשית ינואר 2023.
בסלטון
היסטוריה
משפחת בסל הגיעה למקום ב-1834 והקימה חוות גידול בקר שעד מהרה הפכה לאחת מהחוות המשגשגות ביותר במושבה ועד מהרה נמשכו למקום מתיישבים רבים. העיירה הוקמה בשם בסלטון על שמה של משפחת בסל והשימוש הרשמי בשם החל ביוני 1835. משפחת בסל, שלא נועצו בה על שם העיירה, העדיפה את השם קפל (Capel) על שם קרוב משפחה שלהם מאנגליה. אך השם בסלטון השתרש. יישוב בשם קפל הוקם מאוחר יותר מצפון לבסלטון.
ג'עפר פרח
פעילות פוליטית
פרח פועל למען הכרה בזכויות הלאומיות האזרחיות של המיעוט הערבי בישראל, לסיום הכיבוש הישראלי ולשוויון זכויות של כלל אזרחי ישראל (כולל מניעת אפליה של אזרחים יהודים מקבוצות מודרות, כגון יוצאי אתיופיה). בשנות השמונים הנהיג את ועד הסטודנטים הערבים באונ' חיפה ואת התאחדות הסטודנטים הערבים בארץ. בין השנים 1979–1989 עבד כעיתונאי ותחקירן ברשת שוקן, העיתונות הערבית ובתוכניות טלוויזיה. לימד עיתונות ותקשורת במכללה למינהל. השתתף בהקמת מספר ארגונים ביניהם העמותה להכווין לימודי, המרכז הערבי לתכנון אלטרנטיבי ומרכז אעלאם. הקים ומנהל את מרכז מוסאוא - לזכויות האזרחים הערביים בישראל. פרח הוביל פרויקטים ויוזמות אזרחיות לשינוי מדיניות ומימוש זכויותיהם של האזרחים הערבים במדינה, כולל סנגור וגיבוש פניות למוסדות בינלאומיים. פעל במשך השנים לקדם פיתוח כלכלי חברתי ברשויות הערביות ולהציף את הצורך בהכרה חוקתית של זכויות האזרחים הערבים.
בלבול (פסיכולוגיה)
תיאוריות שונות מקטרגות את בלבול בדרכים שונות. תיאוריות קטגוריאליות מגדירות בלבול כרגש, תיאוריות ממדיות יקבעו את רמות ההנאה, העוררות והדומיננטיות של מצבים מבלבלים (בלבול נמצא בעבר כמצב מאוד לא נעים, חסר מעצורים וחסר אונים) ולחקור כיצד אלה משפיעים על התנהגויות, ותיאוריות הערכה יתרכזו בתהליכים הקוגניטיביים המעורבים ביצירת בלבול ואת הדרך בה זה עשוי להוביל להתנהגות מסוימת.
יצחק אהרן קארף
אשתו השנייה דבורה היא בתו של האדמו"ר אברהם חיים ראטה משומרי אמונים.
שלמה לויזון
קורות חייו
שלמה בן יהודה ליב לוי מוהר נולד בעיירה מור שבהונגריה. לימים בחר לעצמו את שם המשפחה לויזון (Löwisohn), על שם אביו. לצד החינוך היהודי הרגיל בתורה ובתלמוד למד גם את שאר ספרי המקרא ושלא כמקובל זכה גם לחינוך אירופי במנזר הקָפוצ'יני המקומי, בו למד גרמנית, לטינית ומתמטיקה. בצעירותו קרא ספרי מדע וספרות רבים ולמד בעצמו צרפתית ואיטלקית.
אל-אמירה
מיקום ומבנה
השכונה השתרעה בין אזור גן המנורה לכיכר צרפת. המבנים בשכונה כללו בתי מגורים ומבני ציבור, שנבנו על קרקע בבעלות הפטריארכיה היוונית-אורתודוקסית של ירושלים, על מגרשים רחבים יחסית שהותירו שטח גן גדול מסביב לכל מבנה (בעיקר לבתי המגורים).
הקמת השכונה
בשנת 1902, עבר לבית שבנה בקצה הצפוני של השכונה, רולה פלויד, שהיה חבר המושבה האמריקנית ביפו עד פירוקה וממדריכי התיירים הראשונים בארץ ישראל. הבית שימש גם בית הארחה ומסביבו היו אורוות ומחסנים להשכרת ציוד לתיירים. פלויד מת בירושלים ב-1911. ב-1931 הקים בנו אלברט במקום את קולנוע עדן.
בתקופת המנדט
בשנת 1924 נחנך רחוב המלך ג'ורג' שחצה את כל האזור ושיפר את הנגישות אליו. הרחוב תוכנן לחבר בין רחוב יפו לתחנת הרכבת, אך תחילה נסלל עד כיכר צרפת בלבד.
מארק דימשיץ
בישראל
דימשיץ עבד בתעשייה האווירית במשך שבע וחצי שנים, עד פרישתו לפנסיה מוקדמת. בשנותיו האחרונות התגורר ברחובות. הוא עסק גם בציור, ובציוריו תיאר את הווי מחנה המאסר הסובייטי שבו שהה.
האי (סדרת טלוויזיה)
שיר הנושא של הסדרה, "כאילו אין מחר", נכתב על ידי גיורא חמיצר, הולחן על ידי דני רייכנטל ובוצע על ידי השחקנית והזמרת דנה ברגר (משחקת בסדרה בתפקיד סילביה).
עונה 1
אדי, סילביה וטומי הם משפחה שגרה בסירה במרינה ומסתירה אצלה ספר המכיל ציורים המראים את המתרחש בעתיד. בתאריך 9 בספטמבר 2009 עומד לפגוע בכדור הארץ אסטרואיד שלא ישאיר כלום מהאנושות. הספר מראה להם כיצד יוכלו להציל את האנושות כולה. לפי האיורים בספר, אוספים אדי וסילביה חבורת נערים שאינם הלכו בדרך הישר ונאלצו לשלם על מעשיהם בחומרה. הם מכניסים אותם אל תוך בית המחסה שבנו ובכך הצילו את העבריינים הצעירים ונתנו להם תקווה לחיים חדשים.
עונה 3
העלילה מתרחשת בהווה, צ'יף הוכתר לנשיא בוורטיגו. הוא מתגורר שם יחד עם אשתו ג'יני, מקס אחיו, מיילו ועוד אנשים רבים. החבורה (אנה, מייקי, זואי וסול) נמצאת גם בהווה והתחילה את חייהם מחדש, כל אחד בנפרד בזהות בדויה. לאחר זמן רב, החבורה נפגשת ונשלחת לחפש את דילן, שנמצא בימי הביניים ולשכנע אותו לחזור איתם. דילן מסרב והם נתקעים בימי הביניים, על האי במקום בשם קתרינה.
בדומה לעונה השנייה, גם עונה זו עוקבת אחר שני סיפורים בו זמנית, ההווה (2011) בו צ'יף הנשיא בוורטיגו והעבר (1411) בו אנה, מייקי, דילן, זואי ויהלי אחיה תקועים.
הצי הרוסי הקיסרי
הצי הרוסי הקיסרי היה הצי המלחמתי של האימפריה הרוסית משלהי המאה ה-17 ועד סופה של הקיסרות ב-1917 וייסוד ברית המועצות.
הצי הרוסי בימי פיוטר הגדול
עקרונות הארגון של הצי המלחמתי, שיטות ההדרכה והאימונים ותורת הלחימה נוסחו כולם בצ'ארטר של הצי (1720) בהסתמך על הניסיון הימי של ציים זרים. פיוטר הגדול, פיודור אפרקסין (Фёдор Матвеевич Апраксин), אלכסיי סניאבין (Алексей Сенявин), נאום סניאבין (Наум Акимович Сенявин), מיכאיל גוליצין (Михаил Голи́цын) ואחרים נחשבים כמניחי היסודות לתורת הלוחמה הימית הרוסית. את העקרונות המרכזיים של הלוחמה הימית הוסיפו ופיתחו גריגורי ספירידוב (Григорий Андреевич Спиридов), פיודור אושקוב ודמיטרי סניאבין במהלך המאה ה-18.
מלחמת רוסיה–יפן
בליל ה-8 בפברואר 1904 הנחית הצי היפני בפיקודו של אדמירל היהאצ'ירו טוגו התקפת פתע של טורפדות על האוניות הרוסיות בפורט ארתור, והסב נזק רב לשתי אוניות מערכה רוסיות. ההתקפות התפתחו בבוקר שלמחרת לקרב המכונה קרב פורט ארתור. לאחר הקרב התחוללו כמה התנגשויות ימיות חסרות הכרעה, במהלכן לא הצליחו היפנים להשמיד את הצי הרוסי בשל איום תותחי החוף והרוסים נאלצו לעזוב את הנמל ולצאת לים הפתוח, במיוחד לאחר מות אדמירל סטפאן מקארוב ב-13 באפריל 1904.
זירת הים הבלטי
במרץ 1918, בעקבות המהפכה הרוסית וחוזה ברסט-ליטובסק, נעשה הים הבלטי לאגם גרמני, ושייטות גרמניות העבירו כוחות צבא אל פינלנד שזכתה זה לא כבר בעצמאות ולכיבוש חלק נרחב של רוסיה, כיבוש שנפסק רק משהובסו צבאות גרמניה בחזית המערבית. הרוסים פינו את אוניות הצי הבלטי מנמלי הלסינקי וטאלין והעבירו אותן אל קרונשטאדט במרץ 1918.
זירת הים השחור
הים השחור נשלט על ידי הרוסים והאימפריה העות'מאנית, אך הצי הרוסי נהנה בו מעליונות. בסיס הצי היה בסבסטופול, ובראשו עמדו מפקדים מנוסים: אדמירל אברהרדט ואדמירל קולצ'ק.
צי הים השחור סייע בעיקר לגנרל יודניץ' במלחמתו בחזית הקווקז. באוגוסט 1915, לדוגמה, תקפו צוללת ושתי משחתות שיירה טורקית בת ארבע אוניות, שלוותה על ידי סיירת ושתי משחתות. האוניות הרוסיות הטביעו את כל ארבע אוניות המשא ללא אבדות מצדן. מאוחר יותר, במהלך קיץ 1916, נצטווה הצבא הטורקי בפיקודו של והיפ פאשה לכבוש מחדש את טרבזון (Trabzon). הכוחות הטורקיים יצאו לדרכם בחודש יוני כשהם צועדים לאורך החוף, אך התקדמותם נעצרה כמעט לגמרי על ידי הצי הרוסי, שהפגיז מן הים את טורי החיילים הצועדים והשמיד את שיירות האספקה שלהם. בסופו של דבר ויתר הצבא הטורקי ונסוג.
My Generation
My Generation (הדור שלי) הוא שיר מ-1965 של להקת המי (The Who). השיר נכלל באלבום הבכורה של הלהקה, My Generation, ונחשב ללהיט הראשון והמצליח ביותר של הלהקה.
נאצומה סוסקי
נאצומה קינוסקה, או, בשם-העט שלו, נאצומה סוסקי (ביפנית: 夏目 漱石; 9 בפברואר 1867 – 13 בדצמבר 1916), היה סופר יפני, שחי ופעל בתקופת מייג'י ובתקופת טאישו. אחד מהסופרים הידועים והמשפיעים ביותר של ארצו; ספריו הידועים ביותר הם "קוקורו", "בוצ'אן", "אני חתול", וספרו האחרון, שלא הספיק לגמור, "אור וחשכה".
העברה עלומה
היסטוריה
במאמר משנת 1985, שמעון אבן, עודד גולדרייך ואברהם למפל (מכון ויצמן למדע), הרחיבו את הרעיון של רבין לפרוטוקול הנקרא העברה עלומה 1 מתוך 2. הפרוטוקול שלהם מצוין בתור תת-פרוטוקול במערכת חישוב רב משתתפים. בפרוטוקול זה שחקן אחד מהעביר סוד אחד בדיוק מתוך שני סודות בני הגדרה לשחקן השני, כאשר השולח אינו בטוח איזה משניהם התקבל. כלומר הסוד (הראשון או השני) מתקבל בהסתברות של חצי. גם מימוש פרוטוקול זה מסתמך על הצפנת מפתח ציבורי. למעשה הפרוטוקול של רבין וזה של אבן, גולדרייך ולמפל שקולים, כפי שהוכח על ידי Claude Crepeau. כלומר אפשר להכין מכל פרוטוקול העברה עלומה 1 מתוך 2, פרוטוקול העברה עלומה של סוד אחד על ידי שמגדירים את סוד אחד משניהם להיות ערך אקראי חסר חשיבות.
פרוטוקול העברה עלומה מתוך תמורה חד-כיוונית
כאשר \oplus ו-\odot הם פעולות החיבור והכפל בחבורה. כעת המקבל יוכל לחשב את הסוד שלו.
ליסימכוס
שנותיו הראשונות
הסיבה שיש מעט מאוד מידע על ליסימכוס במהלך מסע הכיבושים של אלכסנדר ככל הנראה טמונה בכך שליסימכוס הגיע לדרגתו לפני מותו של פיליפוס השני ושהוא השיג את כוחו רק לאחר מותו של אלכסנדר וכתוצאה מכך.
לאחר מותו של אלכסנדר בשנת 323 לפני הספירה מונה ליסימכוס לסטרטגוס של תראקיה אך לא למלך.
המפלגה הסוציאל-דמוקרטית של גרמניה
האימפריה הגרמנית (1875–1918)
המפלגה המאוחדת זכתה להצלחה מסוימת בבחירות לרייכסטאג ב-1877 ול-12 נציגים. עליית המפלגה גרמה לאוטו פון ביסמרק לחששות כבדים. ב-11 במאי 1878 התנקש אדם בלתי שפוי בחיי הקייזר וילהלם הראשון. ב-2 ביוני 1878 אירעה התנקשות נוספת. ביסמרק ייחס התנקשויות אלו להשפעה סוציאליסטית, וב-19 באוקטובר 1878 הצליח להעביר ברייכסטאג שורת חוקים אנטי סוציאליסטים, שאסרו על פעולת המפלגה. מנהיגי המפלגה נאסרו או יצאו לגלות. עיתוני המפלגה נסגרו, ורבים מהפעילים נאסרו אף הם. עם כל זאת, פעילי המפלגה המשיכו להיבחר כמועמדים עצמאיים בזמן האיסור על פעולת המפלגה, וכוחה נשמר.
בקונגרס בארפורט ב-1891 קיבלה המפלגה תוכנית רדיקלית יותר, ברוח המרקסיזם, שדרשה, בין היתר, הלאמה של המפעלים התעשייתיים הגדולים בגרמניה. בסוף המאה ה-19 ותחילת המאה ה-20 המפלגה הייתה בוויכוח פנימי בין הפלג המרקסיסטי האורתודוקסי בהובלת קארל קאוטסקי ורוזה לוקסמבורג, שתמכו במודל המהפכה של מרקס, ובין הפלג הרפורמיסטי בהובלת אדוארד ברנשטיין, שתמך בהתקדמות אטית והדרגתית אל עבר החברה הסוציאליסטית, בעיקר באמצעים פרלמנטריים. על אף תוכנית ארפורט הקיצונית, הרוויזיוניזם של גורמים במפלגה כאדוארד ברנשטיין הותיר את המפלגה נאמנה לקייזר ולאימפריה, ותחת הנהגת פרידריך אברט תמכה בכניסת גרמניה למלחמת העולם הראשונה. אישים כז'אן ז'ורס התרו באנשי המפלגה מזה שנים כי על אף כוחה הפוליטי הגדל אינה נוקטת בפעולה מהפכנית או בפעולה פרלמנטרית, וכי הפרלמנט שבו היא יושבת הוא חסר כל סמכויות. המפלגה המשיכה בדרכה למרות התנגדותן של דמויות כמו קרל קאוטסקי ורוזה לוקסמבורג, שמחו כנגד נטישת התאוריה המהפכנית (הוויכוח הרוויזיוניסטי). ברנשטיין, הנחשב לאבי הסוציאליזם האבולוציוני טען שאף על פי שהמניפסט הקומוניסטי צודק "אנו רואים את הזכויות שהבורגנות הקפיטליסטית מאפשרת לארגונים דמוקרטיים... ההצלחה טמונה בהתקדמות מודרגת ובדרכי שלום... ולא בהתנגשות מהפכנית.".
הפילוג בשורות המפלגה בזמן מלחמת העולם הראשונה
ב-1922 שבו חלק מה"בלתי תלויים" והצטרפו אל הסוציאל-דמוקרטים, בעקבות רציחתו של ולטר רתנאו. המפלגה המאוחדת קיבלה את השם הזמני "המפלגה הסוציאל-דמוקרטית המאוחדת" (Vereinigte Sozialdemokratische Partei), אך ב-1924 שבה וקיצרה את שמה ל-SPD. חלק מה"בלתי תלויים" המשיכו בפעילות עצמאית במפלגות שמאל קטנות מחוץ למסגרת המפלגה המאוחדת.
רפובליקת ויימאר (1918–1933)
עם תבוסת גרמניה במלחמת העולם הראשונה מונה הנסיך מקס פון באדן לקנצלר גרמניה. בפעם הראשונה בתולדות גרמניה שיתף פון באדן בממשלתו סוציאל-דמוקרטים, וביניהם את מנהיג המפלגה פרידריך אברט. ב-9 בנובמבר 1918 התפטר פון באדן, ואברט מונה לקאנצלר. באותו יום הכריז הסוציאל-דמוקרט פיליפ שיידמן, כי הקייזר התפטר, וכי מוקמת רפובליקה. רפובליקה זו, שהוקמה כמעט באקראי, ללא בסיס הסכמה עממית, ומתוך ייסורי התבוסה במלחמה, כונתה רפובליקת ויימאר.
לאחר המלחמה (1946–1998)
ב-1966 השתתפה המפלגה בקואליציה שבראשה עמד הקאנצלר קורט גאורג קיזינגר, איש המפלגה הנוצרית דמוקרטית. ב-1969 זכתה המפלגה ברוב בבחירות, בפעם הראשונה מאז 1928. מערכת הבחירות נוהלה על ידי הארי וולטר שניהל מערכות בחירות נוספות עד לשנת 1980. המפלגה הייתה המפלגה המובילה בגרמניה בין 1969 ל-1982 תחת הנהגתם של הקאנצלרים וילי ברנדט והלמוט שמידט.
כהונתו של ברנדט כקאנצלר הביאה גם לרפורמות במדיניות החברתית, בחינוך ובמשפט. בשנת 1972 חש ברנדט כי הוא מאבד את הרוב שלו בבונדסטג. הוא הוביל את המפלגה לבחירות, ובהן זכתה המפלגה לרוב של 45.8% מן הקולות והייתה לסיעה החזקה בבונדסטג. מפרסומים שנחשפו לאחרונה נמצא כי הממשלה הסוציאל-דמוקרטית שיתפה פעולה באופן חשאי עם מתכנני טבח הספורטאים באולימפיאדת מינכן, מארגון ספטמבר השחור.
ב-6 במאי 1974 התפטר ברנדט במפתיע מתפקיד הקאנצלר, על רקע פרשיית הריגול של עוזרו האישי גינתר גיום. לאחר התפטרותו של ברנדט מתפקיד הקאנצלר, נבחר לתפקיד שר האוצר בממשלתו, הלמוט שמידט. בשנותיו כקאנצלר טיפל שמידט במספר משברים שפקדו את גרמניה, ובהם: משבר האנרגיה העולמי בשנת 1974, התגברות הטרור של קבוצות שמאל רדיקליות בגרמניה, ו"עידן הקרח" בין מזרח גרמניה ומערב גרמניה. באוקטובר 1982 נפלה ממשלתו של שמידט לאחר חבירת המפלגה הליברלית (FDP) לאופוזיציה בראשות הלמוט קוהל.
ממשלתו של שרדר וקואליציית מרקל: 1998 ואילך
באפריל 2005 ביקר בפומבי יושב ראש המפלגה, פרנץ מינטפרינג, את מדיניות השוק החופשי של שרדר, והציע מעורבות חזקה יותר של המדינה הפדרלית לקידום צדק חברתי. הצעותיו של מינטפרינג קיבלו תמיכה רחבה, אך גם זכו לביקורת מאנשי התעשייה ומיריבים פוליטיים.
יושבי ראש המפלגה במזרח גרמניה לאחר הקמתה מחדש
המפלגות במזרח ובמערב התאחדו באוקטובר 1990.
לאה פדידה
ביוגרפיה
פדידה נשואה ואם לבן ולבת. מתגוררת ביקנעם עילית.
What's Another Year
לשיר יצאו גרסאות גם בגרמנית וספרדית.
F
ייצוגים נוספים של האות F
בקוד מורס מיוצגת האות על ידי שתי נקודות, קו ונקודה:
בכתב ברייל:
וולפגנג קטרלה
אוניברסיטה
בסיום הדוקטורט (1986), קטרלה יישם את אותה שיטה להליום מימני. את הפוסט-דוקטורט עשה באותו מכון, שם עסק בעירור לייזר של מצב רידברג במימן תלת-אטומי והליום מימני. לאחר הפוסט-דוקטורט הצטרך קטרלה לקבוצה של ג'ורגן וולפרום באוניברסיטה של היידלברג, שם עסק בכימיה פיזיקלית והתמקד באבחון בעירה עם לייזרים, תוך שימוש בספקטרוסקופיה מולקולרית.
חיים אישיים
בשנת 1986, התחתן עם גבריאל סאוור, שהכיר מימי התיכון. להם שלושה ילדים: ג'ונאס (1986), ג'והאנה (1988) והולגר (1992). הזוג התגרש בשנת 2001.
מחקר כיום
כיום ממשיך לחקור בקבוצה שלו ושל דייב פריצ'רד במעבדת המחקר האלקטרוני ב-MIT. בקבוצת המחקר עוסקים בפיזיקה אטומית ולייזר ספקטרוסקופי, תוך התמקדות בקירור ולכידה של אטומים. הקבוצה מביאה אטומים לטמפ' האפס המוחלט ולטמפרטורה שלילית כדי ליצור מצבי צבירה חדשים ולחקור את מערכת האינטראקציות בין האטומים בהם.
ג'קי וילסון
מותו
ב-29 בספטמבר 1975 קבל וילסון התקף לב קשה, בשעה ששר את "Lonely Teardrops", במופע של דיק קלארק בניו ג'רזי. הוא נפל וראשו פגע בבמה. המכה שספג בראשו והתקף הלב גרמו לו להיכנס למצב של תרדמת ממנו לא התאושש במשך שמונה שנים, עד מותו ב-1984 בגיל 49. הוא נקבר בויין שבמישיגן.
סלוודוריים
בעבר היו הסלוודוריים חלק מסדרת ה-Celastrales, אך כיום הם חלק מסדרת הצלפאים.
Super Smash Bros. (סדרת משחקים)
סופר סמאש בראד'רס או בתרגום חופשי: האחים סופר סמאש (באנגלית: Super Smash Bros.) הוא שמה של סדרת משחקי ספין אוף מסוג לחימה של נינטנדו המדמה היאבקות מקצועית. במשחק מככבות דמויות מוכרות ממשחקים אחרים של נינטנדו. צורת המשחק שונה מאוד ממשחקי לחימה אחרים, הקרבות מתקיימים על מספר פלטפורמות והמשחק שם דגש על הפלת היריב מהפלטפורמה ולא על הורדת "נקודות חיים".
סקירה
"סופר סמאש בראד'רס" הוא משחק לחימה מחברת "נינטנדו" המציג דמויות ממשחקי נינטנדו שונים. מהלך המשחק מתמקד בלוחמים שמטרתם להעיף לוחמים אחרים ממסכי המשחק על ידי מתקפות שונות וחפצי עזר (חלקם קסומים) כגון : פטיש מלחמה, מניפה, פרח האש מ"סופר מריו" ופוכדור (ממנו יוצא פוקימון שיתקוף את היריב) מ"פוקימון".
ליל הגלשונים
ליל הגלשונים הוא פיגוע טרור שהתרחש ב-25 בנובמבר 1987 בקרבת הגבול בין ישראל ללבנון בו נהרגו 6 חיילי צה"ל ו-10 נפצעו מאש מחבל שחדר לישראל בעזרת גלשן אוויר.
ניסיונות קודמים לתקיפה באמצעים דומים
באפריל 1981 היה ניסיון חדירה באמצעות כדור פורח אשר הופל במרחק כמה עשרות מטרים מהגבול ושני המחבלים שהיו בו נהרגו. בשנת 1984 הצליח דאון המוטס בידי מחבל פלסטיני לנחות בשטח ישראל, ליד הגבול עם לבנון. הטייס הסגיר את עצמו מיד לידי צה"ל.
בתרבות הפופולרית
בשנת 2020 הופיע בסדרה "היהודים באים" מערכון על המשפט שנעשה לש"ג אחרי המקרה, בפרק מספר 5, ובו מטילים כביכול על רוני אלמוג את האשמה על אירועים שונים כגון טבח הספורטאים במינכן, מלחמת יום הכיפורים והשואה ואף בהפסד באירוויזיון 1986, אף על פי שהוא היה צעיר מדי מכדי לקחת חלק בהם או שטרם נולד בזמן שקרו.
סולם (כתב עת)
כשהועמדו לדין אנשי מחתרת מלכות ישראל ורוצחיו של ישראל קסטנר, העלתה התביעה במשפטיהם את הטענה כי הושפעו מהכתוב ב"סולם", אולם אחר כך התברר שהיורה היה דמות מוכרת בש.ב.
העיתון הונצח בבול שיצא על ידי דואר ישראל בשנת 2002. על פני הבול מופיע דיוקנו של אלדד, ובשובל מופיעה כותרת העיתון - "סֻלָּם למחשבת מלכות ישראל".
זיהום קרקע
טיפול בקרקע מזוהמת
כיום המשרד להגנת הסביבה הנחיל את נוהל IRBCA במטרה לאפיין ולהגדיר בצורה שיטתית את הסיכונים הצפויים מהזיהומים.
שיקום הקרקעות המזוהמות של משרד הביטחון
במשך העשורים הראשונים לאחר קום המדינה, הפעילות של מחנות צה"ל והתעשיות הביטחוניות גרמו לזיהום קרקע נרחב וזיהום מי תהום כתוצאה מחוסר ידע, חוסר מודעות והעדר הנחיות. בשני העשורים האחרונים, מנסה המדינה למצוא פתרון לקרקעות אלה שזוהמו. לבסוף, במהלך שנת 2015, כתוצאה מרצון הממשלה לשחרר קרקעות לבנייה באזורי הביקוש על מנת להוריד את מחירי הדירות, החליטה המדינה לממן את שיקום הקרקעות שזוהמו על ידי צה"ל והתעשיות הביטחוניות, אך רק את אותם קרקעות מזוהמות המיועדות לבנייה למגורים.
אל-פג'ר
היסטוריה
בתחילת שנות ה-80, אימץ "אל-פג'ר" בעריכת סניורה את הקו המדיני של תנועת הפת"ח, והוא היה לנציג בלתי רשמי של הארגון בירושלים. סניורה הציג קו מתון וקרא לפשרה טריטוריאלית על בסיסי קווי 1967. ב-1985 היה בין הנציגים המקומיים שמדינת ישראל הסכימה לשתף במשלחת ירדנית-פלסטינית למשא ומתן מדיני בחסות ארצות הברית. בדצמבר 1985 השתתף במשחק סימולציה על עתיד המשא ומתן, שארגן שר החוץ לשעבר אבא אבן. בתקופה זו נהגו פוליטיקאים ודיפלומטים זרים להיפגש אותו כנציג אש"ף בירושלים. בין השאר פגש את ראש ממשלת בריטניה מרגרט תאצ'ר בעת ביקורה בישראל במאי 1986, שר החוץ של צרפת רולאן דומא ושר החוץ של גרמניה הנס-דיטריך גנשר. באפריל 1986 השתתף בכנס שלום במלון "פארק" בחברון, בו השתתפו חברי הכנסת יוסי שריד, שולמית אלוני ואורי אבנרי. בדרכם לכנס הקימו מתנחלי קריית ארבע וחברון מחסמי אבנים ותקפו אותם. מפקד פיקוד מרכז, אהוד ברק, הגיע למקום וחילץ אותם.
רצ'יטטיב
שני הסוגים העיקריים של רצ'יטטיב הם
כריסטיאן דה דוב
כריסטיאן דה דוב (בצרפתית: Christian René Marie Joseph, Viscount de Duve; 2 ביולי 1917 – 4 במאי 2013) היה פיזיולוג אנגלי-בלגי שעסק בתחומי הביולוגיה והכימיה והתמקד בחקר המבנה המקרוני של התא.
בטאזואיד
סקירה
בעוד שרוב הבטאזואידים מפתחים בהדרגה את היכולות הטלפתיים שלהם, במהלך גיל ההתבגרות, אחוז קטן מהאוכלוסייה נולד עם יכולות טלפתיים מלאים, למרות שאף אחד לא יודע בדיוק למה. לבטאזואידים שנולדים כך כמעט תמיד קשה לנהל חיים תקינים - שכן הם מופצצים כל הזמן עם מחשבות של אחרים סביבם, ועליהם כל הזמן להסיח את דעתם, על מנת לחסום "התקפות טלפתיות" מבחוץ, שלא נגמרות לעולם. תם אלברון סבל ממצב זה. כמו כן, בטאזואידים יכולים להיוולד ללא כל יכולת טלפתית - גם כן מצב נדיר, שעלול להוביל להתנהגות סוציופטית. לון סודר הוא בטאזואיד ללא יכולות טלפתיות.
תדירות שנת רע"מ אצל בטאזואידים היא שונה מאשר של רוב דמויי-האדם.
אקסון ואלדז
האירוע
ועדת חקירה שמונתה לבדיקת האירוע הצביעה על מספר גורמים לאסון: כשל איש צוות בהשטת המכלית במיצרים, עקב עייפות ועומס יתר; כשל רב החובל בפיקוח על ניווט המכלית, עקב שיכרות; כשל חברת אקסון בפיקוח על רב החובל ומינוי צוות לא תשוש; כשל משטרת החופים בניהול תעבורת האוניות במפרץ.
Vuoristorataa
רקע וכתיבה
את הסינגל כתבה אוולינה לבדה, והוא ו-"Ei filtterii", היחידים מן האלבום שנכתבו על ידה ללא השתתפות של כותבים נוספים. את הסינגל הפיק אנרי לאנץ, שלקח חלק גדול בהפקת האלבום וברוב השירים והסינגלים שיצאו ממנו.
סיאמון
סיאמון (מלך בשנים 978–959 לפנה"ס), היה פרעה מצרים השישי לשושלת ה-21.
מוריס דונה
קורות חייו
דונה נולד בפריז למשפחה מן המעמד הבינוני. אביו היה מהנדס מסילות ברזל בצפון צרפת ומוריס התכונן ללכת בדרכו של אביו. ב-1882 נכנס לבית הספר המרכזי להנדסה בפריז ומשסיים את חוק לימודיו עבד כמהנדס מטאלורגיה. אולם, עד מהרה עזב את תפקידו זה כדי להתמסר לספרות – מה שגרם למשפחתו צער רב.
הסופר ז'ול רנאר כתב ביומנו: "מוריס דונה ניחן בגאוניות מקסימה. ביצירותיו קיימת תמיד אווירה של מתחיל, ומעולם לא נתפס לגאווה שבהצלחה ואפילו לא לצער שבחוסר הצלחה." הזמרת איווט גיבר כתבה על אודותיו: "המחזאי מוריס דונה היה עליז ממש כמו הקומדיות שלו. לעולם אין אנו פוגשים בו אלא כשהוא מלא שמחה היוצאת מפיו בצורת מילים מגוחכות ועמוקות כאחד. הוא היה מונמארטר, הוא היה פריז, הוא היה מקסים."
מחלוקת
סיבות המחלוקות בהלכה
לפי דברי הראי"ה קוק בהרצאת הרב ישנן חמש סיבות עיקריות לכלל המחלוקות בהלכה: לדבריו, לעיתים המחלוקות בנויות על שילוב בין כמה משורשים אלה.
סלאבופיליה
ב ריכזה הסלאבופיליה תנועה אינטלקטואלית, סלאבופילים, שרצתה שהאימפריה הרוסית תתפתח על יסוד ערכים ומוסדות שנגזרו מההיסטוריה המוקדמת שלה. וכך התנגדו הסלאבופילים להשפעותיה של מערב אירופה ברוסיה. בין המייסדים של התנועה איוון קירייבסקי ו. תנועות דומות היו גם בפולין, סרביה וקרואטיה, בולגריה וצ'כוסלובקיה.